Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: a 251/2000. (XII.24.) Korm. rendelethez
Paragraph Index: 1386

(18) Külön figyelendõnek minõsíthetõk az olyan követelések és készletek, amelyekkel kapcsolatosan veszteség a minõsítés idõpontjában még nem valószínûsíthetõ, de a befektetési vállalkozás olyan információ birtokába került, amely következtében az adott kockázatvállalás az általánostól eltérõ kezelést igényel. Ebbe a kategóriába tartoznak azok a tételek is, amelyek esetében a befektetési hitel típusa, az adós személye következtében különleges kezelést igényel, de a minõsítés idõpontjában konkrét, veszteségre utaló tényezõ még nem jelentkezett. A tételt abban az esetben kell ebbe a kategóriába sorolni, ha az itt említett bizonytalansági tényezõk miatt esetlegesen felmerülõ, fedezettel nem fedett veszteség nem haladja meg a tétel értékének 10%-át.

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes